title: "Kameruun"
text: "Kameruun [kam\u0259\u02c8ru\u02d0n], amtelk Republiik faan Kameruun (\u00fc\u00fcb Fraans\u00f6\u00f6sk: Cameroun [kam\u0259\u02c8\u0281un] ; \u00fc\u00fcb Ingels: Cameroon [\u02c8k\u02b0\u00e6m\u0259\u02cc\u0279u\u02d0n, \u02cck\u02b0\u00e6m\u0259\u02c8\u0279u\u02d0n]) as en lun uun a maden faan Aafrika.  Uun a waast leit Nigeeria, uun a nuurduast Tschad, uun a s\u00fc\u00fcduast det Madelaafrikoons Republiik, uun a waast de Atlantisk Ootseaan an uun a s\u00fc\u00fcd lei det Republiik Kongo, Gabuun an Ekwatoriaal-Guinea.  At lun hee 17.463.836 lidj (2005).  At hoodsteed as Yaound\u00e9.\n\nGeografii\n\nGeograafisk Laag\nAt lun dialt grensen m\u00e4 seeks lunen. Det lingst grens (1975 km) faan Kameruun wurt m\u00e4 Nigeeria an det kurtst (183 km) m\u00e4 Ekwatoriaal-Guinea diald. At lun dialt uk en 1116 km lung grens m\u00e4 Tschad, en 901 km lung m\u00e4 det Madelaafrikoons Republiik, en 494 km lung m\u00e4 det Republiik Kongo an en 349 km lung m\u00e4 Gabuun.\n\nBerger\nDe huuchst berig uun\u2019t lun as a Kameruunberig, wat 4095 m huuch as. \u00d6ler berger san: de Oku Berig (3011 m), de Mekoua Berig (2,703 m), de Neshele Berig (2621 m), de Lekw\u00e9 Berig (2485 m), de Chappal Waddi Berig (2419 m), de Manengouba Berig (2411 m), de Lekw\u00e9 Khi Berig (2271 m), de Koup\u00e9 Berig (2064 m) an de Tugyi Berig (2029 m).\n\nIndialing faan Ferwalting\nKameruun hee tjiin regiuunen.\n\nBef\u00f6lkring\n\nSpriiken\nD\u00f6n amtelk spriiken faan't lun san Fraans\u00f6\u00f6sk an Ingels.\n\nHistoore \nFaan 1884 ap tu 1916 wiar Kameruun en tjiisk kolonii. Efter a Iarst W\u00e4\u00e4ltkrich wurd at lun en britisk-fraans\u00f6\u00f6sk Mandaat. Fraans\u00f6\u00f6sk Kameruun wurd 1. Janewoore 1960 an Britisk Kameruun 1. Oktuuber 1961 suwereen. Ahmadou Ahidjo wiar de iarst president (1961-1982). Sant suwereniteet jaft at uun d\u00f6n Nord-Ouest an Sud-Ouest Regiuunen, huar Ingels faan a miast lidj spreegen wurt, leewen bestreewingen am autonomii. Faan 2016 tu 2018 jeew at protesten, wat faan\u2019t armee deelslaanjen wurd. Sant detheer tidj stridj separatisten jin\u2019t regiaring.\n\nPolitiik \nKameruun as en republiik. A stootsboowenhood as a president, diar iansis a s\u00f6\u00f6wen juar weelet wurt. Paul Biya as sant 1982 president an Phil\u00e9mon Yang as sant 2009 premier-minister faan't lun. Det Cameroon People's Democratic Movement as det partei faan't regiaring.\n\nB\u00fctjenpolitiik \nKameruun as lasmoot faan d\u00f6n Feriand Natschuunen sant 20. September 1960. Det as uk sant 1995 lasmaat faan det Commonwealth of Nations.\n\nWiartskap\nAt weering faan't lun as de madelaafrikoons CFA-Franc, wat faan det Madelaafrikoons Sentraalbeenk \u00fctjbroocht wurt.\n\nLiterat\u00fc\u00fcr \n\u00dc\u00fcb Fraans\u00f6\u00f6sk\n Mongo Beti: Main basse sur le Cameroun. Autopsie d\u2019une d\u00e9colonisation (1972). Neuauflage bei La D\u00e9couverte, Paris 2003.\n Thomas Deltombe, Manuel Domergue, Jacob Tatsitsa: Kamerun!: Une guerre cach\u00e9e aux origines de la Fran\u00e7afrique (1948\u20131971). Editions La D\u00e9couverte, Paris 2011, .\n Max F. Dippold: Une bibliographie du Cameroun. Les \u00e9crits en langue allemande. Kraus Thomson Organization Ltd, Liechtenstein, 1971.\n Engelbert Mveng SJ: Histoire du Cameroun. Pr\u00e9sence Africaine, Paris 1963.\n Adalbert Owona: Naissance du Cameroun, 1884\u20131914. Racines du Pr\u00e9sent, L\u00b4Harmatann, Paris 1996, .\n\u00dc\u00fcb Ingels\n International Business Publications: Cameroon Country Study Guide. International Business Publications, 2005, .\n D. Murphy: Cameroon with Egbert (1960). Flamingo, New Edition (1999), .\n Ben West: Cameroon. Bradt Pubn, 2008, .\n\u00dc\u00fcb Spaans\n Joan Riera: Rumbo A Camer\u00fan. LAERTES S. A., Barcelona 2007, .\n\u00dc\u00fcb Tjiisk\n Christian Bommarius: Der gute Deutsche. Die Ermordung Manga Bells in Kamerun 1914. Berenberg Verlag, Berlin 2015, .\n Kleiner Deutscher Kolonialatlas, in 3. Auflage hrsg. von der Deutschen Kolonialgesellschaft im Verlag Dietrich Reimer (Ernst Vohsen), Berlin 1899, mit Bemerkungen zu den Karten (Beschreibung der Kolonialgebiete). Ausgabe 2002 der Verlagsgruppe Weltbild GmbH in Augsburg, .\n Regina Fuchs, Stefanie Michels: Kamerun. Reise Know-How Verlag D\u00e4rr, 2004.\n Alexandre Kum\u2019a N\u2019dumbe: Das Deutsche Kaiserreich in Kamerun. Wie Deutschland in Kamerun seine Kolonialmacht aufbauen konnte. 1840\u20131910, Berlin 2008.\n Th\u00e9ophile Owona: Die Souver\u00e4nit\u00e4t und Legitimit\u00e4t des Staates Kamerun. tuduv-Verlag, M\u00fcnchen 1991, .\n Uwe Schulte-Varendorff: Krieg in Kamerun. Die deutsche Kolonie im Ersten Weltkrieg. Chr. Links-Verlag, Berlin 2011, .\n\nIanselefterwisen\n\nKameruun"